Kató Lomb

Bhí Kató Lomb (8 Feabhra 1909 – 9 Meitheamh 2003) in hateangaire Ungárach, agus ar dhuine de na chéad ateangairí comhuaineacha ar domhan.  Cé gur i gcúrsaí ceimice agus fisice a rinneadh a cuid oiliúna ar dtús, is gearr gur dhírigh a suim ar theangacha. Bhí an Ungáiris ó dhúchas aici, agus bhí sí in ann ateangaireacht a dhéanamh go líofa i naoi nó deich dteanga (i gceithre cinn acu, gan aon ullmhúchán a dhéanamh), litríocht theicniúil a aistriú, agus belles-letters a léamh i sé theanga. Dúirt sí gur oibrigh sí go gairmiúil le 16 theanga. ( Bulgáiris, Sínis, Danmhairgis, Béarla, Fraincis, Gearmáinis, Eabhrais, Iodáilis, Seapáinis, Laidin, Polainnis, Rómáinis, Rúisis, Slóvaicis, Spáinnis agus Úcráinis ), a d'fhoghlaim sí léi féin mar gheall ar a spéis iontu.

De réir a cuntais féin, ní raibh a saol dírithe go príomha ar úsáid a teangacha, ach ar an staidéar a rinne sí orthu. Tá cur síos air seo le fáil ina leabhair, ina comhráite agus ina hagallaimh. Mar ateangaire, thug sí cuairt ar 40 tír ar chúig mhór-roinn, agus cur síos ar a cuid eispéireas ina leabhar ( Egy tolmács a világ körül, "An Interpreter Around the World" ).

Saol
Ba é Szilárd Ármin Lomb, liachleachtóir ginearálta a rugadh i Hutti (1869 -?), a hathair, agus ba í Gizella Schwartz, a rugadh i Rábahídvég (1880 -?) a máthair.

Sa bhliain 1926, nuair a bhí sí seacht mbliana déag d'aois, d'éirigh léi ina scrúduithe deiridh i Szent Erzsébet leánygimnáziumban (Ardscoil na gCailíní Naomh Eilís)

Thuill sí dochtúireacht sa bhfisic agus sa cheimic ar dtús ó Erzsébet Tudományegyetem (Ollscoil Erzsébet) i bPécs, ach níorbh fhada gur iompaigh a spéis ar theangacha. Ba mhó a thaitin léi "teangeolaí" a thabhairt uirthi féin (seachas an téarma "scoláire teanga "), ag tagairt do dhuine a shealbhaíonn roinnt teangacha ar mhaithe le cuspóirí praiticiúla agus chun a spéis a shásamh. Thóg sí a sloinne óna fear céile, Frigyes Lomb.

Tagairtí

Catagóir:Básanna in 2003
Catagóir:Daoine a rugadh i 1909
Catagóir:Scríbhneoirí Ungáracha
Catagóir:Aistritheoirí Ungáracha
Catagóir:Teangeolaithe Ungáracha